4. ΝΟΜΟΘΕΤ. ΔΙΑΤΑΓΜΑ υπ’ αριθ.417 της 25/26 Αυγ.1941 Περί τακτοποιήσεως της καταστάσεως των στρατευθέντων επί συμβάσει υπαλλήλων του Δημοσίου και των Νομικών Προσώπων Δημοσίου Δικαίου. Άρθρον μόνον.-1.Υπάλληλοι του Δημοσίου ή Νομικών Προσώπων Δημοσίου Δικαίου, υπηρετούντες επι συμβάσει ωρισμένης χρονικής ισχύος και κληθέντες κατά την διάρκειαν της συμβάσεως, ως έφεδροι εις τας τάξεις του κατά γην, θάλασσαν ή αέρα Στρατού ή των Σωμάτων Δημοσίας Ασφαλείας, διατηρούνται εν τη υπηρεσία και μετά την λήξιν της συμβάσεως, παρατεινομένου αυτοδικαίως του χρόνου διαρκείας ταύτης, εφ’ όσον χρόνον διήρκησεν η εις τας τάξεις του Στρατού ή των Σωμάτων Δημοσίας Ασφαλείας υπηρεσία των ως εφέδρων, εν πάση όμως περιπτώσει, ουχί επι χρονικόν διάστημα μείζον του κατά την στράτευσίν των υπολειπομένου μέχρι της λήξεως της συμβάσεως χρόνου. Αι διατάξεις του παρόντος άρθρου εφαρμόζονται και επί συμβάσεων, ληξασών προ της ενάρξεως της ισχύος του παρόντος. 2.Η ισχύς του παρόντος νόμου άρχεται από της δημοσιεύσεώς του εις την Εφημερίδα της Κυβερνήσεως. Εκυρώθη και διετηρήθη εν ισχύϊ δια των υπ’ αριθ.292 και 324/1946 πράξεων Υπουργ. Συμβουλίου. 